Up-1910/06
Natisni
Opravilna št.:
Up-1910/06
Datum odločitve:
5. 4. 2007
ECLI:
ECLI:SI:USRS:2007:Up.1910.06
Akt:
Ustavna pritožba zoper sklep Vrhovnega sodišča št. VIII Ips 159/2006 z dne 12. 9. 2006 v zvezi s sklepom Višjega delovnega in socialnega sodišča št. Pdp 566/2005 z dne 15. 12. 2005 in s sklepom Delovnega sodišča v Mariboru, Oddelka v Slovenj Gradcu, št. Pd 92/2004 z dne 22. 2. 2005
Izrek:
Ustavna pritožba zoper sklep Vrhovnega sodišča št. VIII Ips 159/2006 z dne 12. 9. 2006 v zvezi s sklepom Višjega delovnega in socialnega sodišča št. Pdp 566/2005 z dne 15. 12. 2005 in s sklepom Delovnega sodišča v Mariboru, Oddelka v Slovenj Gradcu, št. Pd 92/2004 z dne 22. 2. 2005 se zavrže.
Evidenčni stavek:
Če morebitna ugoditev ustavni pritožbi ne bi mogla izboljšati pritožnikovega pravnega položaja,  jo Ustavno sodišče zavrže.
Geslo:
1.4.52.2 - Ustavno sodstvo - Postopek - Procesne predpostavke v postopku ustavne pritožbe - Pravni interes za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 50.1, 55.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
10. 10. 2006
Vrsta odločitve:
sklep
Vrsta rešitve:
zavrženje
Dokument:
US27393
Dokument v PDF obliki:
Up-1910-06.pdf
113 KB
Prenesite datoteko
Up-1910/06-12
5. 4. 2007
SKLEP
Ustavno sodišče je v postopku odločanja o ustavni pritožbi A. A. z Ž. na Ž., ki jo zastopa B. B. iz Z., na seji 5. aprila 2007
sklenilo:
Ustavna pritožba zoper sklep Vrhovnega sodišča št. VIII Ips 159/2006 z dne 12. 9. 2006 v zvezi s sklepom Višjega delovnega in socialnega sodišča št. Pdp 566/2005 z dne 15. 12. 2005 in s sklepom Delovnega sodišča v Mariboru, Oddelka v Slovenj Gradcu, št. Pd 92/2004 z dne 22. 2. 2005 se zavrže.
Obrazložitev
1. Pritožnica izpodbija sklepa sodišč prve in druge stopnje o zavrženju tožbe, s katero je zahtevala ugotovitev nezakonitosti odpovedi pogodbe o zaposlitvi, vrnitev nazaj na delo in povračilo vseh prikrajšanj zaradi domnevno nezakonitega prenehanja delovnega razmerja, ter sklep Vrhovnega sodišča o zavrženju revizije zoper odločitev Višjega sodišča. Izpodbijanim odločitvam očita neskladje z načelom enakosti pred zakonom iz drugega odstavka 14. člena Ustave in s pravico do enakega varstva pravic iz 22. člena Ustave, smiselno pa tudi kršitev pravice do sodnega varstva iz prvega odstavka 23. člena Ustave.
2. Senat Ustavnega sodišča je s sklepom št. Up-1910/06 z dne 9. 3. 2007 ustavno pritožbo sprejel v obravnavo.
3. Vsakdo, ki zahteva sodno varstvo svojih pravic in pravnih interesov, mora izkazati pravni interes: kot verjetno mora izkazati, da bo ugoditev njegovi zahtevi pomenila zanj določeno pravno korist, ki je brez tega ne more doseči. Pravni interes mora biti izkazan tudi za vložitev ustavne pritožbe. Na obstoj pravnega interesa mora Ustavno sodišče paziti po uradni dolžnosti ves čas postopka.
4. Po podatkih sodnega registra je bila pritožničina delodajalka kot tožena stranka v delovnem sporu, v zvezi s katerim vlaga pritožnica ustavno pritožbo, na podlagi sklepa Okrožnega sodišča v Slovenj Gradcu št. St 17/2006 z dne 7. 11. 2006 o začetku in takojšnjem zaključku stečajnega postopka dne 18. 12. 2006 izbrisana iz sodnega registra. Morebitna ugoditev pritožničini ustavni pritožbi in posledična razveljavitev izpodbijanih sodnih odločb ne bi zato v ničemer vplivali na izboljšanje pritožničinega pravnega položaja. Glede na to pritožnica ne izkazuje pravnega interesa za ustavno pritožbo. Zato jo je Ustavno sodišče zavrglo.
5. Ustavno sodišče je sprejelo ta sklep na podlagi prvega odstavka 55. člena v zvezi s prvim odstavkom 50. člena Zakona o Ustavnem sodišču (Uradni list RS, št. 15/94 –ZUstS) v sestavi: predsednik dr. Janez Čebulj ter sodnice in sodniki dr. Zvonko Fišer, dr. Franc Grad, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Predsednik
dr. Janez Čebulj